Translate the text from Welsh to English.



 
I nodi Dydd Gŵyl Dewi eleni mae'r Dirprwy Weinidog Gwasanaethau Cymdeithasol, Julie Morgan wedi cyhoeddi ‘Cynllun Plant a Phobl Ifanc’. Mae'r cynllun yn nodi saith blaenoriaeth drawslywodraethol ar gyfer y pedair blynedd nesaf er mwyn helpu i wireddu'r uchelgais hwn a chyflawni ymrwymiad Llywodraeth Cymru i gefnogi plant a phobl ifanc.


Cafodd y cynllun ei lunio ar y cyd â phlant a phobl ifanc yn sgil ymarfer ymgynghori a gynhaliwyd gyda 173 o blant a phobl ifanc, yn ogystal â sefydliadau partner ledled Cymru. Mae'n nodi'r gwaith sydd eisoes ar y gweill, a'r hyn y bydd Llywodraeth Cymru yn ei wneud yn ystod y 12 mis nesaf i sicrhau y bydd pob plentyn, ni waeth beth fo ei gefndir:


* Yn cael y dechrau gorau mewn bywyd.
* Yn cael ei drin yn deg.
* Yn cael ei gefnogi ar ei daith drwy addysg, hyfforddiant a chyflogaeth neu hunangyflogaeth, ac wrth iddo symud rhwng y meysydd hynny.
* Yn cael ei gefnogi i deimlo'n gryf yn feddyliol ac yn emosiynol.
* Yn cael ei gefnogi i gael cyfle teg mewn bywyd.
* Yn cael cartref da a diogel i fyw ynddo.
* Yn cael y cymorth sydd ei angen arno i aros gyda'i deulu, neu ailymuno â nhw, lle y bo’n bosibl.


Bob blwyddyn, bydd Gweinidogion yn mesur sut mae'r camau gweithredu a nodir yn y cynllun yn eu helpu i gyrraedd y naw carreg filltir uchelgeisiol y maent am i Gymru eu cyrraedd erbyn 2050, a nodir yn Neddf Llesiant Cenedlaethau'r Dyfodol (Cymru) (2015\), ac yn adrodd ar hyn. 


Gan siarad â rhai o'r bobl ifanc a fu'n rhan o'r gwaith o ddatblygu'r cynllun, dywedodd y Dirprwy Weinidog Gwasanaethau Cymdeithasol, Julie Morgan:



> Ein bwriad yw sicrhau bod Cymru'n lle gwych i dyfu i fyny, byw a gweithio ynddo, nawr ac yn y dyfodol. Rydyn ni am i bob plentyn a pherson ifanc, ni waeth ble mae'n byw yng Nghymru ac ni waeth beth fo ei gefndir, gael y dechrau gorau mewn bywyd a'r cyfle i fyw ei fywyd fel sydd orau ganddo.
> 
> 
> Ond ni allwn ni wneud hynny ar ein pen ein hunain. Dyna pam rydyn ni'n gofyn ichi, ac i bawb yng Nghymru, weithio gyda ni. Gyda'n gilydd, gallwn ni gyflawni'r cynllun hwn i blant Cymru. Hoffwn i ddiolch yn arbennig i'r plant a'r bobl ifanc a rannodd eu sylwadau ar y blaenoriaethau wrth inni lunio'r cynllun hwn. Bydd eich cyfraniad, o ran llunio'r cynllun yn ogystal ag o ran ein helpu i'w gyflawni, yn hollbwysig i lwyddiant y cynllun.


Dywedodd y Prif Weinidog Mark Drakeford:



> Rydyn ni'n falch mai Cymru oedd y cyntaf ymhlith gwledydd y Deyrnas Unedig i osod hawliau plant yn y gyfraith. Roedd ein Rhaglen Lywodraethu yn cynnwys rhaglen uchelgeisiol o gymorth i blant a phobl ifanc, ac mae'r Cynllun Plant a Phobl Ifanc hwn yn dod â'r holl ymrwymiadau hyn at ei gilydd.
> 
> 
> Mae gan bob plentyn yng Nghymru yr hawl i gael dechrau teg a diogel mewn bywyd, a chyfleoedd i wneud cynnydd yn ei addysg, hyfforddiant a chyflogaeth. Rwy'n edrych ymlaen at barhau i weithio gyda phobl ifanc i wireddu ein hymrwymiadau a sicrhau bod Cymru'n lle mae pawb yn tyfu i fyny gan wybod eu bod yn cael eu gwerthfawrogi.


 Dywedodd Owen Evans, Prif Weithredwr Plant yng Nghymru:



> Rydyn ni'n croesawu'r Cynllun Plant a Phobl Ifanc a gyhoeddwyd gan Lywodraeth Cymru. Mae'n bleser mawr gennym glywed bod plant o bob cwr o Gymru wedi cael y cyfle i gyfrannu eu barn er mwyn llywio'r cynllun. Mae'n cadarnhau'r ymrwymiad cryf i hawliau plant a welir yng Nghymru. Rydyn ni'n edrych ymlaen at weithio gyda Llywodraeth Cymru, partneriaid ac, yn bwysicach byth, blant a phobl ifanc er mwyn helpu i roi'r cynllun ar waith.


Mae'r gyllideb derfynol ar gyfer 2022/2023 a gyhoeddwyd heddiw yn nodi buddsoddiad gwerth mwy na £1\.3bn ar gyfer y blynyddoedd cynnar ac addysg yn benodol, yn ogystal â bron £0\.75bn a roddwyd i awdurdodau lleol er mwyn darparu gwasanaethau hanfodol megis ysgolion. Bydd y cyllid hwn yn ychwanegu ymhellach at y gwaith o wella datblygiad a dysgu plant, er mwyn darparu'r cynnig gorau posibl, i sicrhau'r dechrau gorau mewn bywyd.







Translation:


 
To mark St David’s Day, the Deputy Minister for Social Services, Julie Morgan has published ‘The Children and Young People’s Plan’. The plan outlines seven cross government priorities, for the next four years, to help achieve this ambition and deliver Welsh Government’s commitment to support children and young people.


Developed alongside children and young people, following a consultation exercise with 173 children and young people and partner organisations across Wales. The plan sets out work already underway and what Welsh Government will do in the next 12 months to ensure all children, regardless of background;


* Will have the best start in life.
* Will be treated fairly.
* Will be supported in their journey through education, training and (self\-) employment, and when they move between these places.
* Will be supported to help them feel mentally and emotionally strong.
* Will be supported to have a fair chance in life.
* Will have a good and secure home to live in.
* Will receive the support they need to stay together or come back together with their family, if possible.


Each year Ministers will measure and report on how the actions in the plan are helping them reach the nine ambitious milestones, laid out in the Well\-being of Future Generations (Wales) Act 2015 they want Wales to achieve by 2050\. 


Speaking to some of the young people involved in the development of the plan, the Deputy Minister for Social Services, Julie Morgan said:



> Our ambition is for Wales to be a wonderful place to grow up, live and work, now and in the future. We want all children and young people, regardless of where they live in Wales or their backgrounds, to have the best start in life and to live the lives they want to live.
> 
> 
> But we cannot do it on our own. That is why we asking you and everyone in Wales to work with us. Together, we can deliver this plan for the children of Wales. I am particularly grateful to the children and young people who gave their views on the priorities while we were writing this plan. Your involvement, not just in writing the plan, but in helping us deliver it, will be critical to its success.


The First Minister for Wales, Mark Drakeford said:



> We are proud that Wales was the first UK nation to write children’s rights into its laws. Our Programme for Government set out an ambitious programme of support for children and young people and these commitments are brought together in this Children and Young People’s Plan.
> 
> 
> Every child in Wales has the right to have a fair and secure start in life and have opportunities to progress their education, training and employment. I look forward to continuing to work with young people to meet our commitments and make Wales a place where everyone grows up knowing that they are valued.


Owen Evans, Children in Wales Chief Executive said:



> We welcome the Welsh Government’s Children and Young People’s Plan, and we’re delighted that children from across Wales have had the opportunity to contribute their views in shaping the plan. It reaffirms Wales’ strong commitment to children’s rights and we look forward to working with Welsh Government, partners and, most importantly, children and young people in order to support delivery of the plan.


The final budget for 2022/2023 published today outlines more than £1\.3bn investment specific to early years and education, in addition to close to £0\.75bn provided to local authorities to deliver essential services such as schools. This funding will enhance further children’s development and their learning, to provide the highest quality offer to give the best start in life.